Слова да вернікаў прамовіў айцец Анджэй. Напачатку сваёй гаміліі святар спыніўся на асобе святога Францішка, заснавальніка трох манаскіх ордэнаў, а таксама Трэцяга закона, які ахоплівае свецкіх людзей, што прагнуць жыць паводле прынцыпаў, абвешчаных бедняком з Асізі. Трэці закон быў заснаваны ў 1221 годзе, таму праз тры гады яго ўдзельнікі будуць святкаваць свой васьмісотгадовы юбілей.